b"\n_START_ARTICLE_\nM\xc3\xbaltiples c\xc3\xa0meres\n_START_PARAGRAPH_\nEl muntatge amb m\xc3\xbaltiples c\xc3\xa0meres \xc3\xa9s un m\xc3\xa8tode de filmaci\xc3\xb3 de pel\xc2\xb7l\xc3\xadcules i programes de televisi\xc3\xb3. Consisteix a situar diverses c\xc3\xa0meres en el set de rodatge que graven (o transmeten) simult\xc3\xa0niament una escena. Aquesta disposici\xc3\xb3 contrasta amb la mono-c\xc3\xa0mera on nom\xc3\xa9s s'utilitza una c\xc3\xa0mera._NEWLINE_Generalment, les dues c\xc3\xa0meres dels extrems filmen plans curts o encreuaments entre els dos personatges m\xc3\xa9s actius de l'escena, mentre que les c\xc3\xa0meres centrals capturen el pla general. Aquesta t\xc3\xa8cnica \xc3\xa9s m\xc3\xa9s eficient en programes que s'han d'estrenar poc despr\xc3\xa9s, ja que redueix el temps dedicat a l'edici\xc3\xb3 de la gravaci\xc3\xb3 i tamb\xc3\xa9 \xc3\xa9s vital per a la televisi\xc3\xb3 en viu."